Diari Oficial de la Generalitat Valenciana


Sumari del DOGV 7810, del 21-06-2016 (2016/4697)

RESOLUCIÓ de 17 de juny de 2016, de la Direcció General de Política Educativa, per la qual s'amplia la relació de col·legis d'Educació Infantil i Primària de la Comunitat Valenciana que en el curs escolar 2016-2017 aplicaran l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la qual es regulen les bases que han de regir la implantació d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7810

Data del DOGV
:   21-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4697


Data del document
:   17-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport

RESOLUCIÓ de 17 de juny de 2016, de la Direcció General de Política Educativa, per la qual s'amplia la relació de col·legis d'Educació Infantil i Primària de la Comunitat Valenciana que en el curs escolar 2016-2017 aplicaran l'Ordre 7/2015, de 17 de setembre, de la Conselleria d'Educació, Investigació, Cultura i Esport, per la qual es regulen les bases que han de regir la implantació d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat. [2016/4697]  
  
L'Ordre 7/2015, de 17 de setembre, de la Conselleria d'Educació, Investigació, Cultura i Esport (DOCV 21.09.2015) aprova les instruccions per a la implantació durant el curs 2015-2016 d'un projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat. L'article 2 d'aquesta ordre estableix que abans de finalitzar el curs acadèmic 2015-16, prèvia avaluació del projecte experimental, es podrà ampliar la seua vigència per a posteriors cursos acadèmics.  
  
Per les conclusions del seguiment efectuat per la Inspecció d'Educació i l'avaluació del projecte experimental i en virtut de les competències assignades pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
  
U. Autorització  
Autoritzar l'ampliació, per al curs 2016-2017, del projecte experimental d'incorporació del nivell educatiu de 2 a 3 anys en determinats col·legis d'Educació Infantil i Primària de titularitat de la Generalitat, regulat per l'Ordre 7/2015, en els col·legis d'Educació Infantil i Primària que figuren en l'annex I d'aquesta resolució.  
  
Dos. Desenvolupament del projecte experimental  
Els centres docents a què fa referència el punt U desenvoluparan el projecte experimental d'acord amb l'establert per l'Ordre 7/2015, sense perjuí de les condicions d'aplicació que, amb posterioritat a aquesta resolució, la conselleria amb competència en matèria educativa determine per tal d'adequar-lo a les necessitats que s'hi puguen presentar.  
  
  
Tres. Admissió i matriculació  
Per a l'admissió de l'alumnat s'aplicarà el que s'estableix al Decret 40/2016, de 15 d'abril, pel qual es regula l'admissió de l'alumnat en els centres docents públics i privats concertats (DOCV 7762, 18 d'abril) i a l'Ordre 7/2016, de 19 d'abril, per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana (DOCV 7765, 21 d'abril).  
  
El calendari del procés d'admissió i matriculació serà el que s'indica en l'annex II.  
  
València, 17 de maig de 2016. - El secretari autonòmic d'Educació i Investigació: Miguel Soler Gracia.  
  
  
ANNEX I   
  
Localitat Centre Codi   
Alacant CEIP Mora Puchol 25958584  
Alacant EI El Tossalet 48862077  
Aspe CEIP La Paloma 90393321  
Dénia CEIP Llebeig 41291424  
Elda CEIP Miguel Servet 74893817  
Elda CEIP Santo Negro 00104159  
Novelda CEIP Gómez Navarro 95603110  
Petrer CEIP La Foia 29595705  
Xixona CEIP Eloy Coloma 35813523  
Borriana CEIP Cardenal Tarancón 28010247  
Castelló de la Plana CEIP Blasco Ibáñez 42276050  
La Vall d'Uixó CEIP Ausiàs March 37506172  
Vilafamés CEIP Sant Miquel 19647467  
Algemesí CEIP Cervantes 16002921  
Alzira CEIP Lluís Vives 22203074  
Alzira CEIP Tirant lo Blanc 54931697  
Alzira-Aigües Vives CEIP Santa María de Aguas Vivas 20715751  
Barx Aulari CRA Mondúver-Safor 18957485  
Benigànim CEIP Beata Inés 08696223  
Buñol CEIP Cervantes 36453526  
Canals CEIP Vicente Rius Guillemes 10358461  
Fontanars dels Alforins CEIP Comte de Salvatierra de Álava 97446325  
Fortaleny Aulari CRA Ribera Baixa 83396738  
Llíria CEIP Sant Vicent Ferrer 80604452  
Massalavés CEIP Blasco Ibáñez 21232533  
Massamagrell CEIP Obispo Amigó 81280309  
Ontinyent CEIP Martínez Valls 37885896  
Paterna CEIP Antonio Ferrandis 68370314  
Sagunt CEIP Maestro Tarazona 00885598  
Silla CEIP San Roque 07744899  
Torrent CEIP San Juan Bautista 58451521  
Vallada CEIP Ramón Martí Soriano 30661690  
Vilamarxant CEIP Horta Major 08682017  
Xirivella CEIP Rei en Jaume 35746273  
  
  
  
ANNEX II  
  
Calendari d'admissió i matriculació  
1. Període extraordinari d'admissió. Presentació de sol·licituds als centres docents Del 21de juny de 2016 fins al 30 de juny de 2016  
2. Comprovació de duplicitats Fins a l'1 de juliol de 2016  
3. Baremació de les sol·licituds per part dels consells escolars dels centres Fins al 4 de juliol de 2016  
4. Publicació de la relació provisional d'alumnat admés, amb la baremació corresponent, al tauler d'anuncis del centre Dia 5 de juliol de 2016  
5. Presentació de reclamacions a la llista provisional en els centres docents Dies 5 i 6 de juliol de 2016  
6. Resolució de reclamacions pels consells escolars dels centres i publicació de la llista definitiva d'alumnat admés al tauler d'anuncis del centre Dia 7 de juliol de 2016  
7. Presentació de reclamacions contra les llistes definitives davant la Comissió d'Escolarització Dies 7 i 8 de juliol de 2016  
8. Resolució i contestació per escrit a les reclamacions contra les llistes definitives Dia 11 de juliol de 2016  
9. Matriculació Del 12 de juliol de 2016  
al 15 de juliol de 2016